Home - Dak Netwerk | Dak Netwerk
+27 (0) 82 060 8291
Ons verseker inklusiwiteit
Leer meer oor ons
Ons funksioneer binne hierdie kernwaardes
Ons glo mense moet mekaar behandel soos wat hulle self behandel wil word.
Alle mense in ons land is geregtig om gelyke voordele en voorregte te kan geniet.
Ons glo dat mense geëerd, gerespekteerd en hooggeag moet voel.
Ons versterk die verbintenis
Van ons doelwitte is:
Ons wil geleenthede vir ekonomiese bemagtiging benut en ontsluit.
Ons wil vroeë skoolverlating en lae slaagsyfers aanspreek.
Regstellende aksie moet op 'n regverdige manier toegepas word.
Gelyke kanse in landbou, mynbou en see-vissery.
Lees meer oor ons doelwitte
E-pos ons gerus by: info@daknetwerk.com
Kontak ons gerus vir meer inligting oor die DAK Netwerk. Ons hoor graag van jou. E-pos ons of klik onder vir ons kontakvorm. Ons antwoord spoedig.
Tweets by DAKNetwerk
Teken aan vir ons nuusbrief om inligting, nuus, spesiale aanbiedinge en promosies van Dak-netwerk te ontvang.
© 2018 Dak Netwerk. Alle regte voorbehou. Digitale Projekbestuur deur Lightspeed Digital Media.
Leslie Fillis se opleiding as maatskaplike werker aan die Universiteit van Wes-Kaapland en sy passie vir gemeenskapsontwikkeling het verskeie deure op die gebied vir hom oopgemaak. Hy is die hoof uitvoerende beampte van RUDNET, ‘n organisasie wat fokus op opleiding en ontwikkeling en identifisering van geleentheide van plaas gemeenskappe. Dit is hier waar hy sy visie vir meer geïntegreerde gemeenskappe uitleef.
Hy is die stigter van ZACHEP, Zonke Arts Culture en Heritage Programme, ‘n program wat daarop gemik is om die kultuur juwele in die gemeenskappe van die Wes en Oos-Kaap en die Noordwes Provinsie te ontdek.
Gedurende 2008-2009 was hy die Voorsitter van die Wes-Kaapse Dwelm Forum en het verslag gedoen aan die Nasionale Department van Maatskaplike Ontwikkeling se Parlementêre Staandekomitee en Sentrale Dwelm Owerheid op sake sentraal tot die implementering van die Nasionale Dwelm Meesterplan.
Hy is stigterslid van die Wine Industry Development Association, WIDA wat fokus op die maatskaplike opheffing, ekonomiese bemagtiging en die menslike hulpbron ontwikkeling en onwkkeling en werksverhoudinge in die wynbedryf.
Stigerslid van Isivuno ESDLE in 2003 wat R5 miljoen suksesvol verseker het van die Departement van Arbeid vir opleidingsgeleentheide vir 550 werklose jeug en vroue programme deur die SETA’s.
Deel van die onderhandelingspan van die KWV se Breë-basis bemagtigingstransaksie waarin Bawsi Trust 25,1% aandeelhouding beding het in Phetogo (Edms) Bpk wat 25,1% aandele in KWV gehou het.
Mnr Fillis se ervaring het ook gelei tot die vestiging van en ondersteuning aan verskeie nie-regeringsorganisasies se fondsinsamelingsprogramme ten einde sosio-kulturele programme te ontwikkel en te implementer. Die organisasies sluit in Overberg Plaaswerker Assosiasie, CROP (Creating Real Opportunities for People) in Stellenbosch, Rooifontein Gemeenskapsontwikkeling Assossiasie buite Springbok in die Noord-Kaap, Ituhuzelo Yo Tando NPO in Grabouw, Ikitse Cultural Solutions in Phokeng, Noordwes Provinsie, BCRADA (Blue Crane Route Anti-Drug Association) in Somerset-Oos in die Oos-Kaap, asook die Helderberg Arts Culture and Heritage Development Association (HADA) in Somerset-Wes, Weskaap.
Konsultasie dienste vir die ontwikkeling, implementering en bestuur van werknemer bystand programme, werkplekvaardigheidsplanne, programme vir arbeidsverhoudinge en sosiale opheffingsprogramme vir verskillende wynplase vorm deel van sy visie en bydrae tot bevordering van geïntegreerde gemeenskappe.
“Lag is die beste geneesmiddel.” Die filosofie het die storieverteller Danneline Ramsden op ’n spesiale reis deur die lewe geneem. As ’n gebore Namakwalander van Kommagas, het Danneline die vermoeë om gehore te laat skaterlag met haar staaltjies uit die kontrei en prettige stories uit haar lewe. Sy het haar laerskooljare by F.J.Smit Intermediêr te Komaggas voltooi asook haar hoërskooljare by Hoërskool Steinkopf waarna sy ’n Educare Sertifikaat verwerf het deur Tegniesa. Haar loopbaan het sy begin as ‘n Pre-Primêre Onderwyseres en daarna nouer betrokke geraak by christelike jeugbewegings.
Danneline glo ons land het ‘n tekort aan rolmodelle vir die jeug en daarom werk sy hard om ’n rolmodel vir andere te wees. Deur haar betrokkenheid by die VCSV het sy die land leer ken en die geleentheid gehad om produksies, drama’s, danse, kabarette, poppekas en musiek landwyd op te voer by skole en kerke.
Sy beoog om haar eerste cd, dvd en boek die jaar vry te stel. Haar droom is ’n Storievertel-reeks op televisie, waar sy gasstorievertellers kan nooi om saam met haar stories te vertel. Sy het ook ’n liefde vir musiek, veral Afrikaanse musiek, en sing.
Danneline is ’n gunsteling by Afrikaanse feeste en het onder meer opgetree by die Woordfees in Stellenbosch, die Herold Meander Fees in George asook by die Snoek en Patat Fees saam met ATKV. Sy het in 2016 saam met ATKV opgetree by die Naelstringlesings wat aangebied word deur dr Willa Boezak. Sy gaan 2018 weer stories vertel tydens ATKV se Naelstringlesings en Stringstories.
Haar stem is ook al dikwels op RSG, Radio Kaapse Kansel, Eden FM, Radio Overberg en Radio NFM 98.1 gehoor.
Danneline het ook onderhoude gevoer op Fokus met Keith Sayster asook op SABC Nuus met Ulrich Hendriks.
Danneline bemoedig jongmense en sê: “Moenie ophou leef nie, hou aan droom. Op God se perfekte tyd gaan Hy jou gebede beantwoord en jou drome bewaarheid.”
Dr. Willa Boezak
Willa Boezak behaal ’n diploma in maatskaplike werk en ’n meestersgraad in teologie (met lof) aan die Universiteit van Wes-Kaapland, sy Drs.Th. (met lof) aan die Vrije Universiteit van Amsterdam en die PhD in menslike wetenskap aan die Universiteit van Kaapstad. Hy doen navorsing by Yale Universiteit in die VSA vir sy doktorale tesis: God’s Wrathful Children, wat in 1995 gepubliseer is.
Hy doseer twaalf jaar lank teologiese etiek aan die Universiteit van Wes-Kaapland. In 1998 sluit hy by die Khoisan-herlewingsbeweging aan en word twee jaar daarna deur Opperhoof Biskop D.J. Kanyiles ingeseën as kapelaan vir die nasionale raad van Khoi-stamhoofde.
Dr. Boezak dien vier jaar lank op die Wes-Kaapse Premier se Erebewyse-paneel, en in 2003 stel oud-president Mbeki hom aan as lid van die Kommissie vir die Beskerming en Bevordering van die Regte van Kultuur-, Godsdiens- en Taalgemeenskappe.
Vanaf 2012 tot 2015 was hy eers ondervoorsitter en daarna voorsitter van die Wes-Kaapse Kultuurkommissie nadat hy vir vier jaar Engels in Suid-Korea aangebied het. Hy sluit by die Griekwa Nasionale Konferensie se Raad van Hoofde aan, onder gesag van Opperhoof Alan le Fleur en was raadgewer vir die nasionale Khoisan-raad.
Sedert 2014 bied hy ’n reeks lesings aan oor die Khoisan se identiteit, geskiedenis en spiritualiteit vir die ATKV aan, gegrond op sy boek Só Glo Ons. ’n Biografie oor die stigter van die Griekwa Nasionale Konferensie van Suid-Afrika, Griekwaheld: A.A.S. le Fleur I, verskyn in 2017 uit sy pen. Hy het maandeliks vir Netwerk24 geskryf (2016-17); onlangs ’n akademiese artikel vir die VN en die Universiteit van Pretoria; met ’n bydrae in WAM Carstens en M. le Cordeur (reds.) se Ons kom van vêr.
Willa is ook ’n kunstenaar en het oor die jare heen aan groepsuitstallings deelgeneem, waarvan die jongste in Maart 2017 by die Breytenbach-sentrum op Wellington – met ander uit verskeie geloofsgemeenskappe rondom die tema: Instrumente van Vrede. Sy solo-uitstalling oor die lewe van oud-pres. Mandela is in die Kunstekaap en Kasteel vertoon van 2014 tot 2015.
Hy het ’n passie vir die behoud en bevordering van Afrikaans op tersiêre vlak, is lid van Gelyke Kanse en tree gereeld op openbare platforms soos RSG op. Hy is ook deel van Die Riel van Hip Hop-groep wat die trots op al die variëteite van Afrikaans bevorder.
Willa en dr. Danny Titus is tans besig met die verfilming van ’n Afrikaanse TV-dokumentêr oor die verlede, hede en toekoms van die Khoisan van Suider-Afrika (vir kykNET, met rolprentmaker, Dick Voorendyk).
Who’s Who in Southern Africa, http://whoswho.co.za/willem-boezak-4698.